H **Google Inc.** είναι μια από τις μεγαλύτερες εταιρείες διαδικτυακών υπηρεσιών. Iδρύθηκε από τον Λάρρυ Πέιτζ και τον Σεργκέι Μπριν το 1996, όταν αυτοί έκαναν το διδακτορικό τους στο Πανεπιστήμιο Στάνφορντ. Στις 4 Σεπτεμβρίου του 1998 η Google ιδρύθηκε σαν ιδιωτική εταιρεία. Στις 19 Αυγούστου του 2004 έγινε η δημόσια εγγραφή της εταιρίας στο χρηματιστήριο. Ο στόχος της είναι *να οργανώσει όλες τις πληροφορίες του κόσμου και να τις κάνει παγκόσμια διαθέσιμες*. To 2006 η Google μετέφερε τα κεντρικά της γραφεία στο Μάουντεν Βιού της Καλιφόρνια, τα οποία ονομάζονται Γκούγκλπλεξ.

Ιστορία
-------

Το Google στον Παγκόσμιο Ιστό
To Google ξεκίνησε τον Ιανουαρίου του 1996 ως ερευνητικό πρόγραμμα από τον Λάρρυ Πέιτζ και τον Σεργκέι Μπριν όταν έκαναν και οι δύο το διδακτορικό τους στο Πανεπιστήμιο Στάνφορντ στο Στάνφορντ της Καλιφόρνια.

Ενώ οι συμβατικές μηχανές αναζήτησης κατέτασσαν τα αποτελέσματά τους μετρώντας πόσες φορές οι όροι αναζήτησης εμφανίζονταν στην σελίδα, οι δύο τους δημιούργησαν ένα καλύτερο σύστημα που ανέλυε τις σχέσεις μεταξύ των ιστοσελίδων. Ονόμασαν τη νέα τεχνολογία PageRank, η οποία καθόριζε τη συνάφεια μιας ιστοσελίδας από τον αριθμό και τη σημαντικότητα των σελίδων που οδηγούν πίσω σε αυτήν.

Ονόμασαν τη μηχανή αναζήτησής τους Google. Η λέξη «Γκούγκλ» προήλθε από αναγραμματισμό της λέξης «Γκούγκολ», τον μαθηματικό όρο που εισήγαγε ο Μίλτον Σιρότα για τον αριθμό 10100 που γράφεται: «1 ακολουθούμενο από 100 μηδενικά». Με τον όρο αυτόν η Google επιθυμεί να υποδηλώσει την αποστολή της εταιρίας να οργανώσει το τεράστιο πλήθος πληροφοριών του Ίντερνετ.

Στην αρχή το Google έτρεχε στην ιστοσελίδα του Πανεπιστημίου Στάνφορντ, με τα *domain google.stanford.edu* και *z.stanford.edu*. Το όνομα domain για την Google κατοχυρώθηκε στις 15 Σεπτεμβρίου του 1997 και δημιουργήθηκε η εταιρία στις 4 Σεπτεμβρίου του 1998. Είχε ως βάση το γκαράζ μιας φίλης τους στο Μένλο Παρκ της Καλιφόρνια.

Έρευνες αγοράς έδειξαν ότι τον Απρίλιο του 2007, η *Google Inc.* ανέλαβε την πρωτοκαθεδρία ως η διασημότερη εταιρία παγκοσμίως, εκτοπίζοντας έτσι τη *Microsoft Corp.*

Προϊόντα
--------

Η ταχεία ανάπτυξη της επιχείρησης από τη στιγμή της ίδρυση της προκλήθηκε από μια αλυσίδα προϊόντων, συγχωνεύσεων και συνεργασιών πέρα από τη μηχανή αναζήτησης της Google. Προσφέρει λογισμικό συμπεριλαμβανομένου email (Gmail), σουίτα γραφείου (Google Drive), και κοινωνικής δικτύωσης (Google +). Η εταιρία ηγείται της ανάπτυξης του λειτουργικού συστήματος για κινητές συσκευές Android. Η Google μετακινείται όλο και περισσότερο σε υλικό τηλεπικοινωνιών: συνεργάζεται με μεγάλους κατασκευαστές ηλεκτρονικών για την παραγωγή των συσκευών Nexus και εξαγόρασε την Μοτορόλα τον Μάιο του 2012.

Επισκεψιμότητα
--------------

Σύμφωνα με τους ανεξάρτητους παρόχους στοιχείων επισκεψιμότητας Alexa και SimilarWeb, το Google.com είναι πρώτο και δεύτερο σε επισκεψιμότητα αντίστοιχα, έχει την υψηλότερη επισκεψιμότητα ανάμεσα στις μηχανές αναζήτησης, έχοντας περισσότερους από 16 δισεκατομμύρια επισκέπτες ανά μήνα για το Μάιο του 2015.

Γκούγκλπλεξ
-----------

Το Γκούγκλπλεξ είναι τα κεντρικά της Google, αφού όλες οι λειτουργίες της μηχανής αναζήτησης εμπνέονται και υλοποιούνται μέσα σ' αυτό το κτίριο.

Το όνομα έχει διπλό συμβολισμό:

1. αποτελεί λογοπαίγνιο του αριθμού googolplex(10^googol=10^10^100)
2. είναι συνθετικό των λέξεων *Google* και *complex* (=συγκρότημα), σε μια πιο γλωσσολογική ερμηνεία.

Το καινούργιο κτίριο που παραδόθηκε στην Google ειδικά διαμορφωμένο για τις ανάγκες της εταιρείας, βρίσκεται στο Μάουνταιν Βιού της Καλιφόρνια. Οι συνθήκες εργασίας χαρακτηρίζονται από τις καλύτερες που έχουν εφαρμοστεί σε εταιρείες, αφού η Google έχει προνοήσει για όλες τις ανάγκες των εργαζομένων, όπως είναι η ξεκούραση, τα τακτικά διαλείμματα σε ειδικά διαμορφωμένους χώρους ή ακόμη και η ύπαρξη παιδότοπου για την φύλαξη των παιδιών των εργαζομένων.

Χρήση στη γλώσσα
----------------

Σήμερα η μηχανή αναζήτησης Γκούγκλ είναι μια από τις δημοφιλέστερες, και οι φράσεις «*κάνω γκούγκλ*», «*γκουγκλάρω*», «*γκουγκλίζω*»,«*google it*» ή «*μπαίνω στον γκούγκλη*» είναι συνώνυμες με το «ψάχνω για πληροφορίες στο Διαδίκτυο». Αντίστοιχα, στην αγγλική γλώσσα το ρήμα "*to google*" έχει αποκτήσει πλέον ταυτόσημη έννοια με το ρήμα «αναζητώ», και, πρόσφατα, το ίδιο ρήμα προστέθηκε στο αγγλικό λεξικό Μέρριαμ-Γουέμπστερ με όλα τα παράγωγά του (*to google > googling > googled*) .

Εταιρικά Λογότυπα
-----------------

* Σεπτέμβριος-Οκτώβριος 1998Σεπτέμβριος-Οκτώβριος 1998
* Οκτώβριος 1998-1999Οκτώβριος 1998-1999
* 1999-20101999-2010
* 2010-20132010-2013
* 2013-20152013-2015
* 2015-τώρα2015-τώρα
* Google bookGoogle book
* 
* Google video 2015Google video 2015
* Google plus -2015Google plus -2015

Παραπομπές
----------

1. ↑  www.engadget.com/2015/10/02/alphabet-do-the-right-thing/.
2. ↑  Ιστοσελίδα της Google τον Φεβρουάριο του 1999
3. ↑  Η έρευνα διεξήχθη από την εταιρεία έρευνας αγοράς Millward Brown kai κατατάσσει την Google Inc. στην πρώτη θέση ξεπερνώντας ιδιαίτερα γνωστές εταιρείες στον κόσμο, όπως η Coca-Cola, η Wal-Mart Stores και η General Electric Co. (Εφημερίδα *Η Καθημερινή*, 24 Απριλίου 2007.)
4. ↑  «google.com Site Overview» (στα Αγγλικά). Alexa Internet. Αρχειοθετήθηκε από το πρωτότυπο στις 26 Δεκεμβρίου 2015. Ανακτήθηκε στις 29 Ιουνίου 2015.
5. ↑  «Google.com Analytics» (στα Αγγλικά). SimilarWeb. Ανακτήθηκε στις 29 Ιουνίου 2015.
6. ↑  «Top 50 sites in the world for Internet And Telecom > Search Engine» (στα Αγγλικά). SimilarWeb. Ανακτήθηκε στις 29 Ιουνίου 2015.
7. ↑  Merriam-Webster's online dictionary: Definition of **google**

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Google** |

* Google στα Ελληνικά
* Google Labs - Υπηρεσίες υπο δημιουργία.
* Το blog της Google
* Συχνές ερωτήσεις σχετικά με το απόρρητο της Google
* Η φιλοσοφία της εταιρείας συνοψισμένη σε 10 κανόνες - προτάσεις
* Google Ping Service

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Google |
| --- |
|  |
| 
* Κατάλογος προϊόντων της Google
 |
|  |
| Κύρια πρόσωπα | 
* Ιδρυτές (Λάρρυ Πέιτζ · Σεργκέι Μπριν)
* Σούνταρ Πιτσάι (CEO)
 |
|  |
| Μηχανή αναζήτησης | 
* Αναζήτηση
* Εικόνες
* Χάρτες
* Books
* Ειδήσεις
* Scholar
* Groups
 |
|  |
| Διαδικτυακές υπηρεσίες | 
* YouTube
* YT Kids
* Drive
* Φωτογραφίες
* Chat
* Blogger
* Keep
* Cloud

|  |  |
| --- | --- |
| Google Workspace | 
* Gmail
* Ημερολόγιο
* Επαφές
* Docs
* Drive
* Meet
 |
|  |
| Διαφήμιση | 
* AdSense
* AdWords
* Analytics
 |
|  |
| Εργαλεία | 
* Λογαριασμός
* Μετάφραση
* PageRank
* reCAPTCHA
 |

 |
|  |
| Λογισμικό | 
* Android
* Assistant
* Chrome OS
* Chrome
* Chromium
* Earth
* Gboard
* Auto
* Bard
* Now
 |
|  |
| Υλικό | 
* Nexus
* Pixel
* Glass
* Chromebook
* Nest
 |
|  |
| Πρώην προϊόντα | 
* Google+
* Duo
* Hangouts
* Talk
* Video
* Wave
* TV
 |
|  |
| 
* **Κατηγορία: Google**
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124291214
* LCCN: no00095539
* ISNI: 0000 0004 0635 6729
* GND: 10122609-3
* SELIBR: 293303
* SUDOC: 110886259
* BNF: cb15026135n (data)
* BIBSYS: 4092379
* NLA: 50414901
* NKC: kn20050213003

 |

 |